text: Curs d 'Anglès B2.1: dilluns i dimecres. Estudiants 4t curs | Blanquerna - Universitat Ramon Llull
  Curs d 'Anglès B2.1: dilluns i dimecres. Estudiants 4t curs
  El curs presenta el doble objectiu de millorar i potenciar les competències lingüístiques dels estudiants en anglès (nivell intermedi) i preparar-los per poder cursar el nivell següent amb més garanties d'èxit. Així es combinen conceptes i estructures gramaticals amb activitats i projectes acadèmics, que esdevindran una sòlida base per al curs intermedi següent.
  Obert a tots els estudiants. Adreçat especialment als estudiants de 4t curs dels graus en CAFE, en Logopèdia i en Psicologia.
  Desenvolupar les quatre destreses bàsiques: llegir, escoltar, escriure i parlar a nivell B2.1.
  Aprofundir en la comprensió i utilització adequada d'estructures gramaticals de nivell B2.1.
  Continuar la formació dels estudiants en un nivell intermedi alt (B2.1).
  Objectius segons el Marc europeu comú de referència per a les llengües. En finalitzar els estudis de nivell B2.1, l'alumne podrà:
  Llegir articles i informes relatius a problemes contemporanis, articles de temàtica general i prosa literària contemporània.
  Comprendre discursos i conferències i seguir línies argumentals complexes de temàtica familiar així com la majoria de notícies de la televisió i programes d'actualitat.
  Comunicar-se amb una certa espontaneïtat i fluïdesa, cosa que fa possible la interacció amb parlants nadius i participar activament en una conversa en contextos familiars, presentant i defensant les seves opinions.
  Escriure textos clars i detallats sobre una àmplia sèrie de temes relacionats amb els interessos específics de cada alumne, transmetent informació o proposant motius que recolzin o refutin un punt de vista concret, exposant els avantatges i els inconvenients de diverses opcions.
  Es recomana als estudiants haver assolit un nivell d'anglès B1.2, segons el Marc europeu comú de referència per a les llengües.
  Durada: 45 h
  Dates: del 4 de febrer al 15 de maig de 2019.
  Horari: dilluns i dimecres de 14.00 h a 15.30 h.
  Inscripció presencial: a Secretaria Acadèmica - Formació Continuada (despatx A1-04) del 19 d'octubre de 2018 al 23 de gener de 2019, de dilluns a divendres de 10.00 h a 13.30 h i de 17.00 h a 20.00 h.
  Inscripció virtual: del 19 d'octubre de 2018 al 23 de gener de 2019.
  ​Només es retornarà l'import pagat en concepte d'inscripció al curs en el cas que aquest sigui anul·lat per la facultat.